CELEX: 32005R1293
Language: lt
Date: 2005-08-05 00:00:00
Title: 2005 m. rugpjūčio 5 d. Komisijos reglamentas (EB) Nr. 1293/2005, iš dalies keičiantis Reglamentą (EEB) Nr. 2676/90, nustatantį vynų analizės metodus Bendrijoje

6.8.2005   
            
            
               LT
            
            
               Europos Sąjungos oficialusis leidinys
            
            
               L 205/12
            
         
      KOMISIJOS REGLAMENTAS (EB) Nr. 1293/2005
   2005 m. rugpjūčio 5 d.
   iš dalies keičiantis Reglamentą (EEB) Nr. 2676/90, nustatantį vynų analizės metodus Bendrijoje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 46 straipsnio 3 dalį,
   kadangi:
   
               (1)
            
            
               Putojančių ir pusiau putojančių vynų perteklinio slėgio matavimo metodas buvo nustatytas remiantis pripažintais tarptautiniais kriterijais. Tarptautinis vynuogių ir vyno biuras savo 2003 m. Generalinėje asamblėjoje patvirtino naują šio metodo aprašymą.
            
         
               (2)
            
            
               Šio matavimo metodo naudojimas užtikrina paprastesnę ir tikslesnę tokių vynų perteklinio slėgio kontrolę.
            
         
               (3)
            
            
               Įprastinio metodo aprašymas, esantis Komisijos reglamento (EEB) Nr. 2676/90 (2) priedo 37 skyriuje, neturi prasmės, todėl 37 skyriaus 3 dalis turi būti išbraukta. Be to, į minėto reglamento priedą reikėtų įterpti naują skyrių, kuriame būtų pateikiamas naujas šio metodo aprašymas.
            
         
               (4)
            
            
               Reikėtų atitinkamai iš dalies pakeisti Reglamentą (EEB) Nr. 2676/90.
            
         
               (5)
            
            
               Šiame reglamente numatytos priemonės atitinka Vyno vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2676/90 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugpjūčio 5 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 179, 1999 7 14, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1188/2005 (OL L 193, 2005 7 23, p. 24).
   
      (2)  OL L 272, 1990 10 3, p. 1. Reglamentas su paskutiniais pakeitimais, padarytais Reglamentu (EB) Nr. 355/2005 (OL L 56, 2005 3 2, p. 3).
   
      PRIEDAS
      Reglamento (EEB) Nr. 2676/90 priedas iš dalies keičiamas taip:
      
                  1)
               
               
                  37 skyrius. „Anglies dioksidas“ iš dalies pakeičiamas taip:
                  
                              a)
                           
                           
                              1 dalis iš dalies keičiama taip:
                              
                                          i)
                                       
                                       
                                          pavadinimas yra pakeičiamas taip: „1. METODO ESMĖ“;
                                       
                                    
                                          ii)
                                       
                                       
                                          1.2 punktas išbraukiamas;
                                       
                                    
                        
                              b)
                           
                           
                              2 dalies 2.3 punkto pavadinimas yra pakeičiamas taip: „Teorinio perteklinio slėgio skaičiavimas“;
                           
                        
                              c)
                           
                           
                              3 ir 4 dalys išbraukiamos.
                           
                        
            
                  2)
               
               
                  Po 37 skyriaus įterpiamas toks tekstas (37a skyrius):
                  „37a.   PUSIAU PUTOJANČIŲ IR PUTOJANČIŲ VYNŲ PERTEKLINIO SLĖGIO MATAVIMAS
                  1.   METODO ESMĖ
                  Kai temperatūra stabilizuojasi ir butelio turinys suplakamas, perteklinis slėgis matuojamas afrometru (spaudimo matuoklis). Jis išreiškiamas paskaliais (Pa) (I tipo metodas). Metodas taip pat taikomas gazuotiems pusiau putojantiems vynams ir gazuotiems putojantiems vynams.
                  2.   APARATŪRA
                  Prietaisas, kuriuo matuojamas perteklinis slėgis pusiau putojančio ir putojančio vyno buteliuose, vadinamas afrometru. Jis gali būti įvairių formų, atsižvelgiant į tai, kaip užkimštas butelis (metalinis viršus, užsukamas kamštis, kamštis iš kamščiamedžio ar plastikinis kamštis).
                  2.1.   Buteliai su metaliniu viršumi ar užsukamu kamščiu
                  Prietaisą sudaro trys dalys (1 paveikslas):
                  
                              —
                           
                           
                              Viršutinė dalis (adatos laikiklis su sriegiu) sudaryta iš manometro, rankinio veržiančiojo žiedo, į viduriniąją dalį įsriegiamo Archimedo sraigto ir kamštį perduriančios adatos. Adatoje yra šoninė anga, per kurią spaudimas perduodamas į manometrą. Tarpine užtikrinamas hermetiškumas tarp butelio kamščio ir prietaiso.
                           
                        
                              —
                           
                           
                              Vidurinioji dalis (veržlė) padeda centruoti viršutinę dalį. Ji įsukama į apatinę dalį ir tvirtai laiko prietaisą ant butelio.
                           
                        
                              —
                           
                           
                              Apatinė dalis (spaustuvas) turi galinį kakliuką, kuris palenda po butelio žiedu ir laiko visą prietaisą. Žiedai yra pritaikyti kiekvienam butelio tipui.
                           
                        2.2.   Buteliai su kamščiu
                  Prietaisą sudaro dvi dalys (2 paveikslas):
                  
                              —
                           
                           
                              Viršutinė dalis yra tokia pati, kaip prieš tai aprašyto prietaiso, tačiau adata – ilgesnė. Ji sudaryta iš ilgo tuščiavidurio vamzdelio, kurio gale yra antgalis kamščiui perdurti. Šis antgalis – nuimamas. Pradūrus kamštį, antgalis įkrenta į vyną.
                           
                        
                              —
                           
                           
                              Apatinė dalis sudaryta iš veržlės ir prie kamščio priglundančio pagrindo. Pagrinde yra keturi suspaudimo varžtai, laikantys prietaisą ant kamščio.
                              
                                 
                              
                                 
                           
                        Pastabos apie ant šių dviejų tipų prietaisų tvirtinamus manometrus:
                  
                              —
                           
                           
                              Jie gali būti mechaniniai su Burdono vamzdeliu, arba skaitmeniniai su pjezo elektriniu davikliu. Pirmuoju atveju Burdono vamzdelis turi būti nerūdijančio plieno.
                           
                        
                              —
                           
                           
                              Manometrai sugraduoti paskaliais (santrumpa Pa). Matuojant pusiau putojančių vynų slėgį, praktiškiau kaip vienetą naudoti 105 Pa ar kilopaskalį (kPa).
                           
                        
                              —
                           
                           
                              Šie manometrai yra įvairių klasių. Manometro klasė priklauso nuo parodymų tikslumo, atsižvelgiant į maksimalų parodymą, išreikštą procentais (pvz., 1 000 kPa manometro I klasė reiškia, kad maksimalus 1 000 kPa slėgis išmatuojamas ± 10 kPa tikslumu). Tiksliems matavimams rekomenduojamas I klasės prietaisai.
                           
                        3.   DARBO EIGA
                  Matavimai atliekami su tais buteliais, kurių temperatūra buvo stabilizuojama mažiausiai 24 valandas. Kai praduriamas kamštis, butelio turinį reikia gerai suplakti, kol slėgis nesikeičia, ir tik tada matuoti.
                  3.1.   Buteliai metaliniu viršumi ar užsukamais kamščiais
                  Užkišti spaustuvo galinį kakliuką po butelio žiedu. Sukti veržlę tol, kol prietaisas bus prispaustas prie butelio. Įsukti viršutinę dalį į veržlę. Siekiant išvengti pernelyg didelio dujų nutekėjimo, kamštį reikia pradurti kuo greičiau ir prispausti prie jo tarpinę. Tada butelio turinį reikia gerai suplakti, kol slėgis nebesikeičia, ir tik tada matuoti.
                  3.2.   Buteliai su kamščiais
                  Užmauti antgalį ant adatos galo, tada uždėti prietaisą ant kamščio. Priveržti keturis varžtus. Sukti viršutinę dalį (adata perduria kamštį). Antgalis turi įkristi į butelį, kad slėgis būtų perduotas į manometrą. Suplakus butelį ir palaukus, kol slėgis nebesikeičia, užrašyti manometro parodymus. Išmatavus slėgį, išimti antgalį.
                  4.   REZULTATŲ UŽRAŠYMAS
                  Perteklinis slėgis, esant 20 oC temperatūrai (Paph20) išreiškiamas paskaliais (Pa) arba kilopaskaliais (kPa). Rezultatas užrašomas pagal manometro tikslumą (pvz., 6,3 × 105 Pa arba 630 kPa, tačiau ne 6,33 × 105 Pa ar 633 kPa, jei tai I klasės manometras, kurio maksimalus rodmuo 1 000 kPa).
                  Jei matavimo metu temperatūra yra kita, nei 20 oC, matavimus reikia koreguoti: išmatuotas slėgis dauginamas iš atitinkamo koeficiento (žr. 1 lentelę).
                  1 lentelė
                  Perteklinio slėgio Paph20 putojančiame ir pusiau putojančiame vyne santykis, esant 20 oC temperatūrai, su slėgio pertekliumi Papht temperatūroje
                  
                              
                                 oC
                           
                           
                               
                           
                        
                              0
                           
                           
                              1,85
                           
                        
                              1
                           
                           
                              1,80
                           
                        
                              2
                           
                           
                              1,74
                           
                        
                              3
                           
                           
                              1,68
                           
                        
                              4
                           
                           
                              1,64
                           
                        
                              5
                           
                           
                              1,59
                           
                        
                              6
                           
                           
                              1,54
                           
                        
                              7
                           
                           
                              1,50
                           
                        
                              8
                           
                           
                              1,45
                           
                        
                              9
                           
                           
                              1,40
                           
                        
                              10
                           
                           
                              1,36
                           
                        
                              11
                           
                           
                              1,32
                           
                        
                              12
                           
                           
                              1,28
                           
                        
                              13
                           
                           
                              1,24
                           
                        
                              14
                           
                           
                              1,20
                           
                        
                              15
                           
                           
                              1,16
                           
                        
                              16
                           
                           
                              1,13
                           
                        
                              17
                           
                           
                              1,09
                           
                        
                              18
                           
                           
                              1,06
                           
                        
                              19
                           
                           
                              1,03
                           
                        
                              20
                           
                           
                              1,00
                           
                        
                              21
                           
                           
                              0,97
                           
                        
                              22
                           
                           
                              0,95
                           
                        
                              23
                           
                           
                              0,93
                           
                        
                              24
                           
                           
                              0,91
                           
                        
                              25
                           
                           
                              0,88
                           
                        5.   REZULTATŲ KONTROLĖ
                  Tiesioginio fizinių parametrų nustatymo metodas (I tipo kriterijaus metodas)
                  Afrometrų tikrinimas
                  Afrometrus būtina reguliariai tikrinti (mažiausiai kartą per metus).
                  Tikrinama su kalibravimo stendu. Jį naudojant, galima palyginti testuojamo ir kartu prijungto etaloninio aukštesnės klasės manometro, nustatyto pagal nacionalinius etalonus, parodymus. Tikrinant stebimi abiejų prietaisų parodymai iš pradžių slėgį didinant, po to mažinant. Jei parodymai skiriasi, reguliavimo varžtu galima pakoreguoti tikrinamojo manometro parodymus.
                  Tokį kalibravimo stendą turi visos laboratorijos ir pripažintos institucijos; jį taip pat galima įsigyti pas manometrų gamintojus.“